tomron87/hebrew-wikipedia-sentences-corpus huggingface dataset:
באותו החודש זכתה דומיניקה בתואר בכורה באליפות הקרמלין קאפ שבמוסקבה.
את שנת 2012 פתחה ציבולקובה בפסד לדניאלה האנטוחובה בסיבוב הראשון, בסידני ניצחה את פנג שוואי (17 בעולם) והפסידה לקרוליין ווזניאקי.
באליפות אוסטרליה הפתוחה היא ניצחה בסיבוב הראשון, אך הפסידה בסיבוב השני לגרטה ארן 6-2 3-6 10-8. בטורניר בפטאיה, הפסידה כבר בסיבוב הראשון לאנה קיואטבנג מבריטניה.
בטורניר דוחא הפסידה בתום משחק צמוד לפלאביה פנטה (24 בעולם).
בטורניר דובאי פרשה בפיגור 3-1 במשחק הראשון שלה נגד אוויטה בנסובה.
בטורניר באינדיאן וולס החלה לשחק בסיבוב השני ונהנתה מפרישה של השחקנית ששיחקה מולה כשהיא ביתרון 1-2. לאחר מכן הפסידה לרוברטה וינצ'י (22 בעולם).
בטורניר מיאמי היא ניצחה את אנה טאטוושוילי בסיבוב השני ואת ג'י ז'נג בסיבוב השלישי.
בשמינית הגמר הפסידה לוויקטוריה אזרנקה (1 בעולם) 1-6 7-6(7) 7-5 לאחר שכבר הוליכה 1-6 2-5. בטורניר ברצלונה לאחר ניצחונות עד לשלב הגמר היא הפסידה לשרה אראני (33 בעולם).
בטורניר שטוטגרט (פרמייר) הפסידה כבר בסיבוב הראשון לאקגול אמארמנדובה מאוזבקיסטן.
בטורניר במדריד הפסידה בסיבוב הראשון לרוברטה וינצ'י.
בטורניר רומא לאחר ניצחונות בשני הסיבובים הראשונים נהנתה מפרישה של ויקטוריה אזרנקה (1 בעולם) וברבע הגמר הפסידה בשתי מערכות לנה לי (9 בעולם).
בטורניר בריסל התחילה בניצחון על כריסטינה מקהייל (35 בעולם), בסיבוב השני ניצחה את ינינה וויקמיאר (36 בעולם).
ברבע הגמר הפסידה לסימונה האלפ (49 בעולם).
באליפות צרפת הפתוחה לאחר ניצחונות בסיבובים הראשונים, בשמינית הגמר נתקלה באזרנקה והדהימה אותה בשתי מערכות 6-2 7-6. ברבע הגמר הפסידה 6-1 6-4 לסמנתה סטוסור (6 בעולם).
בדן בוש לאחר ניצחונות על אלכסנדרה דולגרו ושחר פאר הפסידה לנדיה פטרובה (22 בעולם).
באליפות וימבלדון הפסידה בסיבוב הראשון לקלרה זאפלקובה.
בטורניר האולימפי נוצחה על ידי פירונקובה בסיבוב הראשון.
בקראסבד זכתה בתואר לאחר ניצחונות על נדיה פטרובה ומריון ברטולי (10 בעולם).
הישג השיא, גמר טורניר גראנד סלאם
בשנת 2014 העפילה ציבולקובה לראשונה בקריירה שלה לגמר טורניר גראנד סלאם באליפות אוסטרליה הפתוחה, והפסידה בגמר ללי נה בשתי מערכות.
סלובקיה ממוקמת בחלק התחתון של הבית העליון בגביע הפדרציה, בו משתתפות הנבחרות המדורגות 9 עד 16 בעולם.
בשנת 2007 הופיעה ציבולקובה לראשונה בנבחרת סלובקיה מול נבחרת צ'כיה והפסידה למדורגת 15 באותה שנה ניקול ואידישובה.
בשנת 2008 שיחקה שוב במדי הנבחרת מול ואידיסובה והפסידה לה שוב אבל ניצחה את פטרה צ'קובסקה.
בסופו של דבר ניצחה נבחרת צ'כיה את הנבחרת הסלובקית.
נבחרת הפדרציה של סלובקיה הצליחה להישאר בבית העליון (חלק תחתון) לאחר שניצחה בסוף אפריל את נבחרתה של אוזבקיסטן 5-0 כאשר ציבולקובה מנצחת את שני משחקיה.
דומיניקה לא נחשבת שחקנית זוגות מצטיינת, נכון לספטמבר 2008 היא מדורגת במקום ה-126.
בשנת 2007 ההישג הכי גדול שלה היה בטורניר בברטיסלאבה שם הגיע עם ליסג'ק מקרואטיה לחצי הגמר.
באליפות ארצות הברית הפתוחה הצליחה להגיע דומיניקה לרבע גמר הזוגות ביחד עם וירז'יני רזאנו הצרפתיה.
דומיניק קיינסה הוא שחקן קולנוע, טלוויזיה ותיאטרון אמריקאי אשר היה מועמד פעמיים לפרס אמי עבור תפקידו בתור קורדו "ג'וניור" סופרנו בסדרת הטלוויזיה של HBO "הסופרנוס".
קיינסה נולד ברובע הברונקס שבניו יורק.
הוא סיים את לימודיו בתיכון ברונקס למדעים בשנת 1948. הוא עבד כבנאי יחד עם אביו ולמד בערבים במהלך שנות ה-50, הוא קיבל תואר באומנות הבמה מברוקלין קולג' בשנת 1961.
בשנת 1979 שיחק בסרט "וצדק לכל" לצידו של אל פצ'ינו.
בשנים 1999–2007 שיחק בסדרת הדרמה המוערכת של HBO "הסופרנוס" שם גילם את דמותו של קורדו "ג'וניור" סופרנו, דודו של טוני סופרנו.
בשנת 2004 שיחק בדרמה הארוטית "מתי אהיה נאהבת" לצדה של נב קמפבל.
בשנת 2007 שיחק בסרט "אבודים במנהטן".
בשנת 2019 שיחק בסדרת הדרמה של NBC "הכפר", בדמותו של אנזו נאפוליטנו, המתגורר בבניין דירות עם נכדו גייב, סטודנט למשפטים.
דומיניק אדוארד קופר הוא שחקן קולנוע, טלוויזיה ותיאטרון אנגלי.
ידוע בעיקר בשל משחקו בסרטים כמו: "הדוכסית", "מאמא מיה!", "לחנך את ג'ני", "תמרה דרו" ו"קפטן אמריקה".
קופר נולד וגדל בכפר גריניץ' שבדרום מזרח לונדון, הממלכה המאוחדת למשפחה אנגלית-נוצרית.
בנה של מורה לבית ספר לאחיות.
קופר למד בבית ספר תומאס טאליס ובתיכון ג'ון בל שבפרבר בלקהית' בדרום לונדון.
לאחר סיום לימודיו התיכוניים התקבל לבית ספר לדרמה שבאקדמיה למוזיקה ולאמנויות הדרמה של לונדון וסיים את לימודיו בהצלחה בשנת 2000.
בתחילת דרכו שיחק בתיאטרון הבריטי ובשנת 2001 החל להופיע בתיאטרון המלכותי הלאומי בהצגה "Mother Clap's Molly House".
באותה שנה שיחק גם בקולנוע לראשונה עם תפקיד קטן בסרט האימה "ממעמקי הגיהנום" לצד ג'וני דפ, בסרט הטלוויזיה "גנב וג'נטלמן" לצדם של נייג'ל הייברס ומייקל פרנץ', ותפקיד קטן במיני-סדרת המלחמה האמריקאית של HBO "אחים לנשק" בתור אלינגטון.
ב-2004 התבלט במחזהו של אלן בנט "נערי ההיסטוריה" וזכה על תפקידו בביקורות אוהדות ובמועמדות לפרס דרמה דסק.
ב-2006 קופר שב ביחד עם כל קאסט המחזה לשחק גם בגרסה הקולנועית שלה.
תפקיד זה בתור תלמיד התיכון דאקין היה למעשה הראשון לצד תפקיד נוסף באותה שנה לצידו של ג'יימס מק'אבוי בקומדיה הבריטית "מתחילים בעשר".
ב-2008 התפרסם לראשונה בתפקידי דרמה בתור צ'ארלס גריי אהוב נעורייה של הדוכסית ג'ורג'יינה (קירה נייטלי) וראש ממשלת בריטניה העתידי בדרמה התקופתית "הדוכסית" ובתור האסיר לייסי במותחן הפשע הבריטי "אמן הבריחות".
התפרסם בקרב קהל צופים רחב יותר בתור סקיי ארוסה של סופי שרידן (אמנדה סייפריד) בקומדיה המוזיקלית שוברת הקופות "מאמא מיה!" המבוססת על מחזמר בעל שם זהה.
ב-2009 החליף קופר ברגע האחרון את אורלנדו בלום בתפקיד דני חברו ושותפו לגנבות של דייוויד גולדמן (פיטר סארסגארד) בדרמה הבריטית המצליחה "לחנך את ג'ני".
ב-2010 שיחק בקומדיה הרומנטית "תמרה דרו" של סטיבן פרירס וגילם את המתופף בן סרג'נט, בן זוגה של העיתונאית תמרה דרו (ג'מה ארטרטון).
בשנת 2014 שיחק במיני-סדרה "פלמינג: האיש שרצה להיות בונד" בתפקיד הראשי בגילומו של הסופר איאן פלמינג.
על תפקידו זה היה מועמד לפרס סטלייט.
באותה שנה גילם בסרט "הצורך במהירות" את תפקיד הנבל המרכזי, דינו ברוסטר, המסוכסך עם גיבור הסרט, אהרון פול.
ב-2016 החל לשחק בתפקיד הראשי בסדרת הטלוויזיה "פריצ'ר" המבוסס על הקומיקס, כג'סי קאסטר.
הסדרה שודרה ברשת AMC למשך 4 עונות וסיימה את שידוריה ב-2019.
בשנת 2008 החל קופר לצאת עם השחקנית האמריקאית אמנדה סייפריד ששיחקה לצידו בסרט "מאמא מיה!", אך השניים נפרדו לאחר שנתיים ב-2010.
בתחילת 2010 קופר החל זוגיות עם השחקנית האתיופית-אירית רות נגה.
הם נפגשו לראשונה על סט צילומים שנה לפני כן, והם חיו ביחד בגבעת פרימרוז בלונדון.
בני הזוג נפרד ב-2016, לאחר זוגיות של שש שנים, אך רק באפריל 2018 הפרידה פורסמה בתקשורת.
בסוף 2018 קופר נמצא עם השחקנית ג'מה צ'אן בטקס פרסי האופנה הבריטי, ופורסם שהם בזוגיות.
גם מפיק בפועל (עונות 4-3)2020עיר של מרגליםפילדינג סקוטמיני-סדרה2021מה אם...?הווארד סטארקדיבוב; פרק: "What If...
Captain Carter Were the First Avenger?"2022 - הווהThat Dirty Black Bagארתור מק'ויתפקיד ראשי; 8 פרקים2023הזהב (אנ')אדווין קופרתפקיד ראשי; 6 פרקים2024ליידי ג'יין שלי (אנ')אדוארד סימור, דוכס סומרסטתפקיד ראשי; 8 פרקיםהחשודים (אנ')ג'ון פאלותפקיד ראשי (עונה 2); 8 פרקים2025The Last Frontierהאבלוקתפקיד ראשי; 10 פרקים
דומיניקה משתתפת במשחקים האולימפיים מאז אולימפיאדת אטלנטה (1996).
עד כה, התחרו ספורטאים מטעמה רק בענפי האתלטיקה והשחייה.
את ההישג הגבוה ביותר רשם ז'רום רומן, שהעפיל לגמר הקפיצה המשולשת באטלנטה, וסיים במקום ה-12.
השתתפותה הראשונה באולימפיאדת חורף הייתה באולימפיאדת סוצ'י (2014).
באולימפיאדת פריז שנערכה באוגוסט 2024 זכתה האתלטית תיאה לפונד במדליית זהב בקפיצה משולשת.
דומיניק קיטינג הוא שחקן תיאטרון, קולנוע וטלוויזיה אנגלי, הידוע בעיקר בגין גילום דמותו של סגן מלקולם ריד בסדרת הטלוויזיה "מסע בין כוכבים: אנטרפרייז".
קיטינג נולד בלסטר לאב אירי; סבו היה בעל אות מסדר האימפריה הבריטית.
הופעותיו המוקדמות ביותר היו בבית הספר היסודי בו למד, שם שיחק דמות מתוך The Ragged School.
את לימודיו המשיך בבית ספר באופינגהאם.
לאחר שסיים תואר ראשון בהצטיינות יתרה לימודי היסטוריה בקולג' האוניברסיטאי של לונדון, הוא ניסה עבודות שונות לפני שהחליט להיות שחקן מקצועי.
כדי להשיג את כרטיס איגוד השחקנים שלו, קיטינג השתתף במופעי דראג, תחת השם "Feeling Mutual" (הרגשות הדדיים).
נכון לשנת 2005, לקיטינג שני בתים - בלונדון ובלוס אנג'לס.
הוא נהנה מגולף, שחייה, מוזיקה, גלישת גלים, טניס, קריאה וטיולים.
בטרם החל לעבוד כשחקן טלוויזיה וקולנוע, קיטינג זכה להצלחה רבה על במות התיאטרון בבריטניה.
הוא היה חלק מצוות השחקנים המקורי של המחזה The Pitchfork Disney מאת פיליפ רידלי, בו גילם את דמותו של "קוזמו",, כמו גם היה השחקן הראשון שגילם את דמותו של "בריאן" במחזהו של מייקל וול Amongst Barbarians, שעבורו הוא זכה בפרס Mobil.
הוא הופיע על בימות בריטניה ולוס אנג'לס במגוון תפקידים, לרבות הצגת היחיד The Christian Brothers שהועלתה ב-King's Cross, ההצגה The Best Years of Your Life שהועלתה בתיאטרון Man in the Moon, ההצגה Screamers שהועלתה בפסטיבל Edinburgh Playhouse וההצגה Alfie שהועלתה בתיאטרון Tiffany.
הופעתו הציבורית המשמעותית הראשונה של קיטינג בטלוויזיה בבריטניה הייתה כאשר הוא לוהק לתפקיד חצי-קבוע, כטוני, בסיטקום של ערוץ 4 Desmond's (1989-1995).
לאחר מכן הוא המשיך לתפקיד בסדרה "המפקח מורס", כמו גם תפקידי-אורח רבים אחרים.
לאחר שעבר לארצות הברית, הוא זכה בתפקיד של הלוחם הדמיוני מאלוס בסדרה The Immortal משנת 2000, אשר לא האריכה ימים.
הוא כיכב בסדרה chromiumblue.com שיצר זלמן קינג.
הוא הופיע בהופעות אורח בסדרות באפי ציידת הערפדים, G vs E ו-Special Unit 2, כמו גם מספר סדרות טלוויזיה אחרות, בטרם לוהק לתפקיד ראשי בסדרה "מסע בין כוכבים: אנטרפרייז", שבה הוא שיחק סגן מלקולם ריד.
מאז היו לו כמה תפקידי אורח בסדרה לאס וגאס, הולבי סיטי וב-CSI: ניו יורק, בפרק בשם "Uncertainty Rules".
קיטינג הצטרף לצוות של "גיבורים" בעונה השנייה שלה ושיחק דמות של מאפיונר אירי ב-4 פרקים.
כמו כן, הוא ביצע מספק תפקידי כוכב-אורח במשך שלושה פרקים בסדרה "נמלטים" של ערוץ הטלוויזיה פוקס.
בשנת 2010 קיטינג השתתף ככוכב-אורח בסדרה "ילדי האנרכיה" של FX Networks.
בכנס "מסע בין כוכבים" שהתקיים בסקרמנטו, קליפורניה ב-9 בספטמבר 2006, הוא הודיע כי לוהק לתפקיד מדען אוסטרלי בסרט ההמשך, הרביעי בסדרת סרטי "מין מסוכן".
כמו כן השתתף במספר סרטים קצרים, לרבות סרטו של טים רוס, המכונה "Plugged", שהוא סאטירה על עולם הפרסום המודרני.
קיטינג מופיע כאחיו של שרלוק הולמס בסרט הקולנוע משנת 2010 "שרלוק הולמס".
קיטינג לקח חלק בסרטו של ריקי ג'רווייס "The Invention of Lying" משנת 2009, אשר הופץ על ידי האחים וורנר.
קיטינג השתתף וקריין עבור מספר פרסומות מסחריות, אולי המפורסמת ביותר מתחילת 1990 - פרסומת עבור וידאל ששון, שבה האופן בה ביטא את המילה "סלון", במבטאו הבריטי, הפך את הפרסומת למוכרת, ואף הביא ליצירת פרודיה עליה בתוכנית סאטרדיי נייט לייב.
כמו כן הוא קריין ספרי קלטת שונים, וגם דיבב (ללא קרדיט) את הדמות "מאוס", דמות משנית ב-"Dragon Age: Origins" של BioWare.
הוא גם הופיע גם בפרסומות לספרינט/נקסטל בדמותו של כוכב רוק בריטי פיקטיבי בשם איאן ווסטבורי.
קיטינג דיבב את קורמאק הטמפלרי במשחק המחשב "Diablo III" מאת "Blizzard Entertainment".
כמו כן, דיבב את השד פרסקוט ב-"Epic Mickey 2: The Power of Two" ובשני משחקים קודמים בסדרה.
דומיניק פורמן (נולד ב-6 ביולי 1992) הוא כדורגלן פולני-יהודי המשחק בעמדת הקשר.
פורמן התחיל את הקריירה שלו במחלקת הנוער של שידלוביאנקה שידלובייץ, ובגיל 14 עבר לזו שללגיה ורשה.
לאחר שלא זכה לדקות משחק בטולוז, בינואר חזר ללגיה ורשה כשחקן מושאל.
ב-14 בדצמבר 2012 ערך את הופעת הבכורה שלו בנבחרת הלאומית בניצחון 1-4 נגד .
ב-6 ביוני 2013 ערך את הופעת הבכורה שלו בנבחרת פולין בכדורגל עד גיל 21 נגד מלטה.
דומיניק פורצ'ון הוא דמות בדיונית של גיבור-על המופיע בחוברות הקומיקס ביקום מארוול קומיקס.
הדמות הופיעה לראשונה בחוברת Marvel Preview #2 מאוגוסט 1975 ונוצרה בידי הכותב לן ויין והמאייר הווארד צ'ייקין.
דומיניק פורצ'ון הוא האלטר-אגו של דוביד ג'רום ט.
פורטונוב, יליד שנות ה-30 בתקופת השפל הגדול.
לאחר שדיווח על גנגסטר מניו-יורק, דוביד ברח ללוס אנג'לס, שינה את שמו לדומיניק פורצ'ון ונעשה הרפתקן ושכיר חרב בתלבושת.
הוא היה מעורב במלחמת הצ'אקו, סיכל מזימה לרצח נשיא ארצות הברית פרנקלין רוזוולט, ועבר לגור בקזינו צף בשם "מלכת המיסיסיפי".
בהרפתקה משנת 1937, פורצ'ון נתקל בהוריו של דוקטור דום ובברונים היינריך זמו ו-וולפגנג פון סטרוקר, וסיכל מזימה נאצית הכרוכה בויברניום.
בין היתר הוא הציל סנאטור אמריקאי מניסיון התנקשות של סטרוקר, עצר בעד איל הון למכור סודות אמריקאים ליפן, מנע מגנגסטרים להשתלט על העולם התחתון של לוס אנג'לס, ועזר לדאם דאם דוגאן בהגנה על הקרקס בו עבד.
אחרי כמה הרפתקאות, פורצ'ון נדחה לפרויקט: לידה מחדש בגלל עברו הפלילי, והוחלף בסטיב רוג'רס - אותו פורצ'ון הציל בעבר מבריונים.
פורצ'ון פגש את הסאב-מארינר במורמנסק, וחזר לשירות מלא בצבא בימי מלחמת העולם השנייה.
בפריז בשנת 1959, פורצ'ון גויס בידי ניק פיורי לקבוצת האוונג'רס יחד עם סייברטות', דאם דאם דוגאן, נאמורה, בלונד פנטום, יוליסס בלודסטון, אביה של סילבר סייבל וקרייבן כדי להביס גרסה נאו-נאצית של הגולגולת האדומה בשוודיה.
פורצ'ון פרש מחייו כהרפתקן ושכיר חרב לטובת הקמת משפחה, אך לאחר מות אשתו חזר לחייו הקודמים כשעזר לספיידרמן.
פורצ'ון נחשב למת לאחר קרב נגד איירון מונגר, שבעקבותיו בנו של פורצ'ון נשבע לנקום.
הוא לבש אחת מתלבושתיו של אביו, אך בסופו של דבר נהרג כשקפץ מול קליע שנורה לעבר אביו.
לאחר שנקם ברוצחי בנו והתאחד עם חברתו מהעבר, פורצ'ון בין היתר היה עד להתפרצות הר פינטובו ובלע סרום שמחק את זכרונותיו זמנית.
הוא איחד כוחות עם סילבר סייבל, ולאחר שניסה להיות בלש פרטי, הצטרף לקבוצת הפעילויות המיוחדות ונגארד.
מאוחר יותר הוא נראה כחלק מהסוכנות העולמית למלחמה בטרור של מוקינגבירד, כדי להישאר קרוב אליה כדי שיקבל את סרום חייל-העל במקרה שתופעות הלוואי מהסרום האחר שבלע יחזרו.
השחקן דלרוי לינדו לוהק לגלם את דמותו בסדרת הלייב אקשן "המבוקשים של מארוול", אם כי הפקת הסדרה בוטלה.
דוֹמִינִיק ג'וֹן קוֹרִיגָן היה רופא אירי, שנודע בשל תצפיותיו על ההסתמנות הקלינית של מחלות לב.
צורת הדופק החריגה באי-ספיקת מסתם אבי העורקים קרויה על שמו, כמו גם על שמו של תומאס ווטסון.
אביו היה סוחר בכלים חקלאיים.
הוא למד ב קולג' פטריק הקדוש ב מיינות', סמינר לכמרים אשר בזמנו כלל גם מחלקה ללימודי חול.
הוא נמשך ללימודי רפואה הודות לרופא המטפל בסמינר, ושימש במשך מספר שנים אחר כך שוליה של הרופא המקומי, אדוארד טלבוט או'קלי.
קוריגן למד רפואה בדבלין, ולאחר מכן עבר לבית הספר לרפואה באדינבורו, שם קיבל את התואר דוקטור לרפואה בשנת 1825.
קוריגן חזר לדבלין ב-1825 והקים מרפאה פרטית בעיר, ומלבד עבודתו שם עבד גם כרופא במוסדות ציבוריים.
עבודתו עם רבים מתושביה העניים דבלין הביאה אותו להתמחות במחלות של הלב והריאות, תחומים שעליהם הרצה ובהם פרסם מאמרים רבים.
הוא נודע כרופא חרוץ, במיוחד בתקופת רעב תפוחי האדמה הגדול באירלנד.
בשנת 1870 הוא נבחר לחבר בפרלמנט הבריטי מטעם דבלין, שם תמך ברפורמות בחינוך באירלנד ובשחרורם המוקדם של אסירים פניאנים.
בשנת 1874 לא נבחר בשנית, ככל הנראה בשל תמיכתו בסגירתם של פאבים בימי ראשון.
קוריגן מונה בשנת 1847 לרופא מן המניין באירלנד.
שנתיים לאחר מכן קיבל תואר דוקטור לשם כבוד מטריניטי קולג'.
בקשתו להתקבל כעמית בקולג' המלכותי לרופאים באירלנד נחסמה, חסימה אשר נעקפה תשע שנים לאחר מכן כשעבר בהצלחה את מבחני הקבלה לקולג' יחד עם הרופאים הצעירים.
בשנת 1859 נבחר לנשיא הקולג', הקתולי הראשון לכהן במשרה, ונבחר מחדש במשך ארבע כהונות רצופות.
בשנת 1866 קיבל קוריגן את התואר ברונט, בין היתר בשל תפקידו כמפקח על החינוך.
קוריגן נשא לאישה את ג'ואנה וודלוק, בתו של סוחר עשיר, בשנת 1827. היו להם שלושה בנים ושלוש בנות.
בנו הבכור, שהיה קפטן במשמר הדרגונים, מת בגיל 35 באוסטרליה, ועל כן נכדו של קוריגן ירש ממנו את תואר הברונטות.
קוריגן נפטר בדבלין ב-1 בפברואר 1880 לאחר שחודשיים קודם לכן לקה בשבץ מוחי.
דומיניק רושטו הוא כדורגלן עבר צרפתי ששיחק בעמדת הקיצוני הימני, וכיום ראש ועדת האתיקה של התאחדות הכדורגל הצרפתית.
רושטו שיחק וזכה בתארים במדי סנט אטיין ופריז סן-ז'רמן, בטרם פרש ממשחק במדי טולוז.
הוא הוביל את טבלת הכובשים של פריז סן-ז'רמן במשך שנים ארוכות, וכיום הוא שלישי אחרי פאולטה וזלאטן איברהימוביץ'.
לזכותו 49 הופעות ו-15 שערים במדי נבחרת צרפת, במדיה זכה ביורו 1984. כמו כן, הוא ייצג את נבחרתו בשלושה טורנירי מונדיאל, בהם מונדיאל 1986 בו סיימה צרפת במקום השלישי.
רושטו החל את קריירת המשחק המקצוענית במדי סנט אטיין, אליה הצטרף ב-1972, כשהיה בן 17, ורשם את הופעת הבכורה שלו במהלך עונת .
במהלך שתי העונות הבאות היה שותף לשתי זכיותיה של הקבוצה בדאבל המקומי, כשרשם הופעות ספורות במסגרת הליגה והגביע.
בעונת , בה זכה עם סנט אטיין באליפות השלישית ברציפות, היה רושטו לראשונה בקריירה לשחקן משמעותי בקבוצתו.
הוא שותף ב-22 משחקי ליגה, בהם כבש 11 שערים.
באותה עונה סייע לקבוצתו להעפיל עד לגמר גביע אירופה לאלופות, כשבמהלך הטורניר האירופי כבש שלושה שערים, בהם שער בהארכה מול דינמו קייב ברבע הגמר שהבטיח את העפלת הקבוצה לשלב הבא.
רושטו נאלץ לפתוח על הספסל במשחק הגמר מול באיירן מינכן, ועלה כמחליף לשמונה דקות בלבד בסיום המשחק, בו הפסידה סנט אטיין 1-0.
בעונת זכה רושטו בפעם האחרונה בתואר עם סנט אטיין, לאחר שהאחרונה זכתה בגביע הצרפתי.
רושטו, כמו הקבוצה, לא הצליח לשחזר את ההצלחה מהעונות הקודמות וכבש שלושה שערים בלבד במהלך העונה.
בעונת רשם רושטו את עונת השיא שלו בקריירה מבחינת שערים, כשהוביל את התקפת קבוצתו עם 21 שערי ליגה, אך עונה אחר כך, על אף פתיחת עונה מוצלחת, התקשה לשחזר את יכולתו עקב מספר פציעות אותן חווה.
בסיום העונה, ולאחר שמונה עונות בקבוצה הבוגרת של סנט אטיין, החליט רושטו לעזוב את הקבוצה.
רושטו הצטרף לפריז סן-ז'רמן בעונת .
בקבוצתו החדשה הוא זכה לשחק בעמדת החלוץ המרכזי, ולא כקיצוני ימני כפי ששיחק בסנט אטיין.
למרות שינוי העמדה, שמר רושטו על תכונותיו כשחקן אגף, כשהעדיף להתחיל את ההתקפות ולהשתמש ביכולות הכדרור והמסירה הגבוהות שלו, ובתנועה בלתי פוסקת על המגרש.
עם זאת, רושטו היה מועד לפציעות לעיתים קרובות, מה שהפריע לו לשמור על יכולת אחידה בהתקפת הקבוצה.
עונת הבכורה של רושטו בפריז הייתה מוצלחת באופן אישי, כשהיה שותף ל-37 משחקי ליגה, בהם כבש 16 שערים.
עונה אחר כך, בעונת , זכה רושטו עם קבוצתו בגביע הצרפתי לאחר משחק גמר דרמטי מול קבוצתו לשעבר, סנט אטיין.
מישל פלאטיני, שחקנה של סנט אטיין, כבש צמד במשחק, כולל שער שהעלה את סנט אטיין ליתרון 2-1 בתוך ההארכה.
רושטו, שעלה בהרכב פריז, כבש בדקה האחרונה של ההארכה את שער השוויון שקבע 2-2, ואף כבש את הבעיטה השלישית בדו-קרב בעיטות עונשין שהכריע את המשחק לטובתה של סנט אטיין.
רושטו היה מהבולטים בזכיית הקבוצה בגביע, כשכבש שישה שערים בשמונה משחקים בטורניר.
עונה אחר כך שמרה פריז על התואר, כשגברה בגמר 3-2 על נאנט.
רושטו פתח בהרכב, אך לא כבש במשחק הגמר.
בעונת סבלה פריז מעונת נפל שהסתיימה במקום ה-13 בלבד בליגה, על אף 15 השערים שכבש רושטו באותה עונה.
בעקבות כך הגיע למועדון המאמן ז'ראר הוייה, שעונה אחת בלבד אחר כך הוביל את פריז לזכייה באליפות צרפת, הרביעית בקריירה של רושטו.
רושטו היה השחקן הבולט בהתקפת הקבוצה, לאחר שכבש 19 שערי ליגה שהקנו לו את תואר סגן מלך השערים של הליגה כולה.
לאחר עונה אחת נוספת בה שוב הפגין חוסר יציבות, ובתום שבע עונות במדי פריז סן-ז'רמן, עזב רושטו את הקבוצה כמלך שעריה בכל הזמנים, שיא שהחזיק זמן רב עד שנשבר על ידי פאולטה, ומאוחר יותר על ידי זלאטן איברהימוביץ'.
לקראת עונת הצטרף לטולוז, אותה אימן חברו לשעבר לסנט אטיין, ז'אק סנטיני.
בתום שתי עונות כשחקן הרכב בקבוצה, פרש רושטו ממשחק פעיל בגיל 34.
רושטו החל את דרכו בנבחרת צרפת תחת המאמן סטפן קובאקס בגיל 20 בלבד, כשערך את הופעת הבכורה שלו ב-3 בספטמבר 1975 בניצחון 3-0 במשחק ידידות מול .
כישלונה של צרפת להעפיל ממוקדמות יורו 1976 הביא לשינויי מאמנים בנבחרת, ובמקומו של קובאקס הגיע לנבחרת מישל הידלגו.
תחת הידלגו היה לרושטו חלק חשוב בהעפלה ממוקדמות מונדיאל 1978, כשכבש את השער הראשון בניצחון 3-1 במשחק המכריע מול .
רושטו זומן לסגל צרפת לקראת מונדיאל 1978, אך לא שותף במשחקה הראשון בטורניר, בו הפסידה 2-1 ל.
רושטו חזר להרכב הנבחרת משחק אחד אחר כך, אך צרפת רשמה הפסד שני באותה התוצאה, 2-1 ל.
במשחק האחרון של צרפת בשלב הבתים, מול , כבש רושטו בדקה ה-42 את השער שקבע את תוצאת המשחק, 3-1 לצרפת, שעל אף הניצחון סיימה את דרכה לאחר שלב הבתים.
רושטו זומן על ידי הידלגו גם לסגל צרפת למונדיאל 1982. רושטו פתח בהרכב במשחק הראשון של צרפת בטורניר, בו הפסידה 3-1 ל, אך הוחלף בדקה ה-70 ולא שב לשחק עוד בשלב הבתים הראשון.
לאחר שני משחקים בהם לא שותף, חזר רושטו לשחק כשהחליף בדקה ה-15 את ברנאר לקומב שנפצע.
רושטו חזר להרכב הפותח מול , וכבש צמד שערים בדרך לניצחון 4-1 ולהעפלה לחצי הגמר.
בשלב זה פגשה צרפת את , ובתום משחק דרמטי שהסתיים בשוויון 3-3 לאחר הארכה, נוצחה צרפת בדו-קרב בעיטות עונשין.
רושטו בעט וכבש את הפנדל השלישי של קבוצתו.
רושטו לא שותף במשחק על המקום השלישי בו הפסידה צרפת ל, וסיים את הטורניר עם ארבע הופעות בסך הכול, שלוש מהן בהרכב, ושני שערים.
רושטו זומן לסגל של הידלגו לקראת יורו 1984 הביתי והיה שותף לזכייתה הראשונה בתולדות צרפת באליפות אירופה, על אף שלא זכה לדקות משחק רבות בטורניר.
הוא עלה כמחליף במשחקה השני של צרפת בשלב הבתים, בו גברה 5-0 על , ופתח בהרכב משחק אחר כך מול , אך הוחלף במחצית במצב של 1-0 ליוגוסלביה.
היו אלו הדקות האחרונות שלא רושטו בטורניר, ובלעדיו המשיכה צרפת לניצחון 3-2, ולניצחונות בחצי הגמר מול ובגמר מול .
רושטו זומן על ידי מאמן הנבחרת החדש, הנרי מישל, לטורניר שלישי ברציפות, מונדיאל 1986 במקסיקו.
לאחר שפתח בהרכב והוחלף במהלך המחצית השנייה של משחק הפתיחה של צרפת, בו גברה 1-0 על , לא שותף רושטו בשוויון 1-1 מול .
הוא חזר לשחק במשחקה השלישי של צרפת בשלב הבתים, כשעלה מהספסל בדקה ה-60 מול , ו-25 דקות אחר כך כבש את השער שקבע את תוצאת המשחק, 3-0 לצרפת.
בשמינית הגמר מול שב רושטו להרכב לראשונה מאז משחק הפתיחה, ושמר על מקומו בהרכב גם מול ברבע הגמר, עד שהוחלף במהלך ההארכה.
צרפת ניצחה לבסוף בדו-קרב פנדלים, אך היה זה משחקו האחרון של רושטו בטורניר, לאחר שלא שותף בהפסד לגרמניה בחצי הגמר, ובניצחון על בלגיה במשחק על המקום השלישי.
לאחר טורניר המונדיאל, סיים רושטו את דרכו בנבחרת.
לזכותו 49 הופעות בינלאומיות, בהן כבש 15 שערים.
לזכותו של רושטו גם שתי הופעות במשחקי צדקה מטעם פיפ"א.
הוא שיחק במדי נבחרת "שאר העולם", לצדם של פרנץ בקנבאואר, קווין קיגן, מריו קמפס, פליקס מגאת ועוד, וכבש שער אחד במשחק מול ניו יורק קוסמוס למען המאבק בסרטן.
שנתיים אחר כך היה שותף למשחק צדקה נוסף מטעם פיפ"א במדי נבחרת אירופה מול נבחרת אמריקה, לטובת ארגון UNICEF.
לאחר הפרישה ממשחק, שמר רושטו על קשר עם עולם הכדורגל.
הוא ניסה את דרכו כסוכן שחקנים בשיתוף עם דויד ז'ינולה, אך העסק לא צלח בשל חילוקי דעות בין השניים.
הוא הקים אקדמיה לכדורגל לילדים ונערים בהו צ'י מין סיטי, וייטנאם ושימש כיועץ בהתנדבות במקום.
ב-29 ביוני 2010 חזר רושטו לסנט אטיין, מועדון נעוריו, כיועץ להנהלה.
שנה וחצי אחר כך, ב-28 בדצמבר 2011, התמנה לתפקיד המנהל הספורטיבי במועדון.
במקביל, משמש רושטו כראש ועדת האתיקה בהתאחדות הכדורגל הצרפתית.
דומיניק תים הוא טניסאי עבר אוסטרי מקצועני.
ביוני 2023 היה מדורג תים במקום ה-89 בעולם בסבב ה-ATP.
דירוג השיא שלו היה 3, ב-2 במרץ 2020. הוא זכה ב-17 תארים במהלך הקריירה.
משחקו האחרון נערך בטורניר וינה ב-22 באוקטובר 2024, נגד לוצ'יאנו דארדרי האיטלקי.
הישג השיא של תים הוא זכייה בטורניר גראנד סלאם באליפות ארצות הברית הפתוחה בשנת 2020.
בשנת 2013, הגיע תים לרבע הגמר באליפות אוסטריה הפתוחה ובאליפות וינה הפתוחה.
תים העפיל לאליפות אוסטרליה הפתוחה שנערכה בשנת 2014 משלב המוקדמות.
בסיבוב שני הוא הפסיד לקווין אנדרסון מדרום אפריקה (19 בטורניר) ב-3 מערכות (6-4, 6-3, 6-4).
באליפות מדריד הפתוחה באותה השנה, הוא השיג תים את הניצחון הגדול שלו עד כה, לאחר שניצח בסיבוב השני את המדורג שלישי בעולם, סטאן ואוורינקה משווייץ ב-3 מערכות (1-6, 6-2, 6-4).
באליפות צרפת הפתוחה שנערכה באותה שנה הוא הפסיד בסיבוב השני לרפאל נדאל מספרד (1 בעולם) ב-3 מערכות (6-2, 6-2, 6-3), שבסופו של דבר גם זכה בטורניר.
באליפות וימבלדון אותה שנה הוא הפסיד בסיבוב הראשון ללוק סוויל מאוסטרליה שעלה משלב המוקדמות ב-4 מערכות (7-5, 6-4, 3-6, 6-4).
באליפות אוסטריה הפתוחה שנערכה באותה שנה הוא הגיע עד למשחק הגמר שבו הפסיד לדויד גופין מבלגיה ב-3 מערכות (4–6, 6–1, 6–3).
באליפות ארצות הברית הפתוחה שנערכה בסוף אוגוסט תחילת ספטמבר אותה שנה הגיע תים לסיבוב הרביעי שבו הפסיד לתומאש ברדיך מצ'כיה (6 בעולם) ב-3 מערכות (6-1, 6-2, 6-4)
באליפות אוסטרליה הפתוחה הפסיד תים בסיבוב הראשון, באליפות רוטרדם הפתוחה, הפסיד תים בסיבוב השני.
באליפות מיאמי הפתוחה של אותה שנה הגיע תים לרבע הגמר.
במאי זכה תים באליפות ניס הפתוחה, לאחר ניצחון על לאונרדו מאייר, זהו טורניר ה-ATP הראשון בו זכה תים.
באליפות צרפת הפתוחה 2015 הודח תים בסיבוב השני.
באליפות וימבלדון 2015 ניצח תים את דודי סלע בסיבוב הראשון אך הפסיד בסיבוב השני של התחרות.
ביולי, זכה תים בתואר ה-ATP השני בקריירה בטורניר אומג לאחר שניצח את ז'ואאו סוזה.
באוגוסט זכה בטורניר השלישי שלו בטורניר גשטאט לאח ניצחון על דויד גופין
את השנה סיים תים במקום 18 בעולם.
את השנה החל תים עם העפלה לחצי הגמר של טורניר בריזביין, שם הפסיד לרוג'ר פדרר.
באליפות אוסטרליה הפתוחה הפתוחה של אותה שנה הודח תים בסיבוב השלישי.
בפברואר של אותה שנה זכה תים בטורניר בואנוס איירס לאחר ניצחון על ניקולס אלמגרו, באותו חודש זכה תים גם בטורניר אקפולקו לאחר ניצחון על ברנדר טומיק.
בטורניר אינדיאן וולס של אותה שנה הגיע תים לסיבוב הרביע שם הפסיד לז'ו-וילפריד צונגה שדורג במקום התשיעי בעולם באותה תקופה.
בסיבוב השלישי של אליפות איטליה הפתוחה ניצח תים בפעם הראשונה בקריירה את רוג'ר פדרר, באותו טורניר הפסיד תים ברבע הגמר.
תים שמר על הישגו משנה שעברה וגם ב-2016 זכה בטורניר ניס לאחר ניצחון על אלכסנדר זברב מגרמניה.
חצי גמר גראנד סלאם ראשון
באליפות צרפת הפתוחה שנערכה בסוף מאי תחילת יוני, הוא העפיל לשלב חצי הגמר והפסיד לנובאק ג'וקוביץ' מסרביה.
תים זכה בתואר הרביעי שלו באותו עונה לאחר ניצחון בטורניר שטוטגרט על פיליפ קולשרייבר, בכך הפך תים לשחקן ה-29 בעולם שזכה לנצח בטורנירים על שלושה סוגי מגרשים שונים באותה עונה.
באליפות וימבלדון 2016 הודח תים בסיבוב השני.
מאליפות ארצות הברית הפתוחה בטניס של אותה שנה פרש תים בסיבוב הרביעי עקב פציעה בברך.
את שנת 2016 סיים תים במקום שמיני בעולם.
באליפות צרפת הפתוחה שנערכה בסוף מאי תחילת יוני, הוא העפיל לשלב חצי הגמר בפעם השנייה ברציפות והפסיד לרפאל נדאל (4 בעולם) ב-3 מערכות (6-3, 6-4, 6-0) שבסופו של דבר גם זכה בטורניר.
גמר גראנד סלאם ראשון בקריירה
באליפות צרפת הפתוחה שנערכה בסוף מאי תחילת יוני אותה שנה הוא הגיע למשחק הגמר לראשונה בקריירה שלו והפסיד לרפאל נדאל (1 בעולם) ב-3 מערכות (4–6, 3–6, 2–6).
באליפות אוסטרליה הפתוחה שנערכה בינואר 2019 הגיע תים לסיבוב השני שבו הפסיד לאלכסיי פופירין מאוסטרליה (קיבל כרטיס חופשי) לאחר שהוא פרש מהמשחק (7-5, 6-4, 2-0).
בטורניר אינדיאן וולס, בתחילת מרץ אותה שנה, זכה תים בתואר מאסטרס ראשון בקריירה כשניצח בגמר את רוג'ר פדרר (3 בעולם) ב-3 מערכות (6:3, 3:6, 5:7).
הוא זכה בתואר ה-13 שלו באותה עונה, בברצלונה, כשניצח בגמר את דניל מדבדב (14 בעולם) בשתי מערכות (4:6, 0:6).
באליפות צרפת הפתוחה שנערכה בסוף מאי תחילת יוני אותה שנה הוא הגיע למשחק הגמר בפעם השנייה בקריירה שלו והפסיד שוב לרפאל נדאל (2 בעולם) ב-4 מערכות (3–6, 7–5, 1–6, 1–6).
לראשונה בקריירה הגיע תים למשחק הגמר באליפות אוסטרליה הפתוחה שבו הפסיד לנובאק ג'וקוביץ' (2 בעולם) ב-5 מערכות (4–6, 6–4, 6–2, 3–6, 4–6).
ב-2 במרץ דורג תים במקום שלישי בעולם, דירוג השיא שלו.
בשל מגפת הקורונה לא נערכו משחקים ממרץ ועד סוף יולי.
בטורניר סינסינטי שנערך באוגוסט אותה שנה הוא הפסיד כבר במשחק הראשון שלו בסיבוב השני לפיליפ קריינוביץ' מסרביה (32 בעולם) ב-2 מערכות (6-2, 6-1).
באליפות ארצות הברית הפתוחה, זכה תים בתואר ליחידים, גראנד סלאם הראשון בקריירה שלו לאחר ניצחון במשחק הגמר על אלכסנדר זברב (7 בעולם) ב-5 מערכות (2–6, 4–6, 6–4, 6–3, 7–6 8–6).
דומיניקו ברארדי (באיטלקית: Domenico Berardi; נולד ב-1 באוגוסט 1994 בקוזנצה שבאיטליה) הוא כדורגלן איטלקי המשחק בעמדות החלוץ והקיצוני בססואולו מהסרייה א' ובנבחרת איטליה.
ברארדי הוא מלך השערים בכל הזמנים של ססואולו.
דומיניקו ברארדי, נולד וגדל בקוזנצה בדרום איטליה ובגיל 13 הצטרף לקבוצת הילדים של קוזנצה קלצ'ו עד שבגיל 16 עבר לססואולו.
את הופעת הבכורה בקבוצה הבוגרת של ססואולו ערך ברארדי ב-27 באוגוסט 2012, כשהוא בן 18 בניצחון החוץ 0–3 על צ'זנה בסרייה ב'.
חמישה ימים לאחר מכן, כבש ברארדי את שער הבכורה שלו במדי ססואולו בניצחון 1–2 על קרוטונה.
בשנת 2013, נבחר ברארדי לשחקן המצטיין של הסרייה ב' כשסייע לססואולו לזכות באליפות הסרייה ב' ולהעפיל לסרייה א'.
ב-2 בספטמבר 2013, יובנטוס הכריזה באתר האינטרנט הרשמי שלה, כי רכשה את הבעלות על כרטיס השחקן של דומיניקו ברארדי ובתמורה שילמה 4.5 מיליון אירו והעבירה בהשאלה את לוקה מארונה לשורות ססואולו.
ב-25 בספטמבר 2013, כשהוא בן 19 בלבד, ערך ברארדי את הופעת הבכורה שלו בסרייה א' בתיקו 1-1 נגד נאפולי.
ב-6 באוקטובר 2013, כבש ברארדי את שער הבכורה שלו בסרייה א' בבעיטת עונשין מ-11 מטרים בניצחון 0–3 על פארמה.
ב-3 בנובמבר 2013, כבש ברארדי שלושער בניצחון החוץ הראשון בהיסטוריה של ססואולו בסרייה א' 3–4 נגד סמפדוריה.
ב-12 בינואר 2014, כבש ברארדי ארבעה שערים בניצחון ססואולו 3–4 על מילאן, והפך לשחקן הצעיר השני בהיסטוריה שכובש ארבעה שערים במשחק ליגה בסרייה א'.
את עונת 2013/14, סיים ברארדי עם 16 שערי ליגה ב-29 משחקים וסייע לססואולו להימנע מנשירה לליגה השנייה.
בחודש יולי 2014, הוחלט כי ברארדי יישאר בססואולו למשך עונה נוספת והסכם הבעלות על כרטיס השחקן שלו שהחזיקה יובנטוס יחודש.
את עונת 2014/15, סיים ברארדי עם 10 כיבושים ו-15 בישולים והיה לאחד המבשלים המובילים ביותר בסרייה א'.
ב-25 ביוני 2015, במסגרת העברתו של החלוץ סימונה זאזה ליובנטוס שילמה ססואולו 10 מיליון אירו כדי לרכוש בחזרה מיובנטוס את הבעלות על כרטיס השחקן של דומיניקו ברארדי.
למרות זאת, יובנטוס שמרה על האפשרות להחזיר את השחקן בחזרה לשורותיה בשנת 2016. את עונת 2015/16 פתח דומיניקו ברארדי כשחקן המצטיין בניצחון הביתי של ססואולו 1–2 על נאפולי אך נפצע באותו המשחק ונעדר מהמגרשים לתקופה של חודש וחצי.
את שערו הראשון באותה העונה כבש ברארדי ב-18 באוקטובר 2015, בניצחון 1–2 על לאציו.
את אותה העונה סיימה ססואולו במקום השישי בטבלת הסרייה א' אשר מוביל למוקדמות הליגה האירופית.
ב-28 ביולי 2016, ערך ברארדי את הופעת הבכורה האירופית שלו במדי ססואולו בסיבוב המוקדמות השלישי של הליגה האירופית ואף כבש את שערה הראשון של ססואולו במסגרת אירופית אי פעם בתיקו 1-1 נגד לוצרן.
במשחק הגומלין בין הקבוצות שנערך ב-4 באוגוסט סייע ברארדי לססואולו להעפיל לשלב הפלייאוף כשכבש צמד שערים בניצחון 0–3. לאחר שכבש שער בכל אחד מצמד המשחקים נגד הכוכב האדום בלגרד בשלב הפלייאוף של הליגה האירופית סייע ברארדי לססואולו להעפיל לראשונה בתולדותיה לשלב הבתים של הליגה האירופית.
ב-28 באוגוסט כבש ברארדי שער בניצחון 1–2 על פסקארה והפך לשחקן האיטלקי הצעיר ביותר שכבש 40 שערי ליגה בסרייה א' מאז עונת 1994/95.
בראדי נמנה עם סגל נבחרת איטליה עד גיל 21 במדיה ערך 18 הופעות וכבש שלושה שערים.
באוקטובר 2015, זומן בראדי לראשונה על ידי המאמן אנטוניו קונטה לסגל הנבחרת הבוגרת של איטליה לצמד משחקים נגד נבחרת אזרבייג'ן ונבחרת נורווגיה במסגרת מוקדמות יורו 2016 בצרפת.
דומיניק קייזר הוא כדורגלן עבר גרמני ששיחק בעמדת הקשר האחורי.
קייזר שיחק בנעוריו בקבוצות הנוער של TGSV וולסטטן, נורמניה גמונד וקירכהיים/טק.
בקיץ חתם בנורמנייה גמונד כשחקן בקבוצה הבוגרת.
בקיץ חתם בהופנהיים והצטרף לקבוצת המילואים המשחקת בליגה הרביעית.
ב-14 במאי 2011 קייזר ערך את הופעת הבכורה שלו בקבוצה הראשונה במשחק הליגה נגד וולפסבורג.
ב-3 בינואר 2012 האריך את חוזהו בשנתיים וחצי נוספות.
בעונת קייזר הפך לשחקן הרכב ראשון בקבוצה ובעונה זו כבש 13 שערים ב-37 משחקי ליגה והיה שותף לעלייה ליגה שנייה ברציפות של לייפציג עד לבונדסליגה השנייה.
בתום עונת העפיל עם לייפציג לבונדסליגה לראשונה בתולדות המועדון.
ב-28 באוגוסט 2016 קייזר הבקיע את שער הבכורה שלו בבונדסליגה בתיקו 2-2 נגד הופנהיים.
שער זה, היה השער הראשון בהיסטוריה של ר.ב.
בעונת הבכורה של קייזר עם לייפציג בבונדסליגה, 2016/17, סיימה הקבוצה במקום השני המפתיע והעפילה לליגת האלופות.
בעונת 2017/18 קייזר מיעט מאוד לשחק.
לייפציג סיימה עונה זו במקום השישי.
בקיץ עזב קייזר את לייפציג וחתם בברונדבי מליגת העל הדנית.
ב-18 בינואר 2020, קייזר חתם בהנובר 96 מהבונדסליגה השנייה.
דומיניק (דום) ראב Raab; נולד ב-25 בפברואר 1974) הוא פוליטיקאי בריטי ממוצא יהודי, חבר המפלגה השמרנית כיהן כלורד צ'נסלור, שר המשפטים וסגן ראש הממשלה בקבינט ממשלת בריטניה בראשות רישי סונאק וכן בקבינט של בוריס ג'ונסון.
ראב כיהן כנציג מחוז אשר ו-וולטון בבית הנבחרים.
ראב נולד בבקינגהאמשייר, בן לאב יהודי-צ'כי שהגיע לבריטניה במסגרת הקינדר-טרנספורט ב-1938, ולאם אנגליקנית אנגלייה.
אביו נפטר כשראב היה בן 12.
הוא סיים תואר ראשון במשפטים באוניברסיטת אוקספורד ותואר שני במשפט בינלאומי באוניברסיטת קיימברידג'.
בתקופת לימודיו שימש קפטן נבחרת האוניברסיטה בקראטה ובאיגרוף.
לאחר לימודיו עבד במשרד עורכי דין "Linklaters" שבלונדון ועסק בתחום מימון פרויקטים, ליטיגציה והגבלים עסקיים.
ב-1998 שהה במהלך הקיץ באוניברסיטת ביר זית בסמוך לרמאללה, הוא למד על הסכסוך הישראלי-ערבי ושימש יועץ לרשות הפלסטינית בנושאי פרויקטים של הבנק העולמי בגדה המערבית.
כמו כן שימש יועץ בעמותת זכויות האדם "Liberty".
בשנת 2000 החל לעבוד כיועץ במשרד החוץ וחבר העמים.
הוא שימש יועץ בבריסל לנושאי האיחוד האירופי וארגון הסחר העולמי.
ב-2003 מונה ליועץ בשגרירות בריטניה בהאג ועמד בראש צוות חדש שעסק בהבאה לדין של מעורבים בפשעי מלחמה בהם סלובודן מילושביץ', צ'ארלס טיילור ורדובאן קאראג'יץ'.
בשובו לבריטניה עסק בייעוץ בתחומי הסכסוך הערבי-ישראלי, חוקי האיחוד האירופי וגיברלטר עד שעזב את שירות החוץ ב-2006.
בשנים 2006–2008 שימש ראש מטהו של דייוויד דייוויס בעת שזה שימש כ"שר הפנים" בממשלת הצללים של דייוויד קמרון.
לאחר התפטרותו של דייוויס מונה לראש מטהו של דומיניק גריב ששימש כ"שר המשפטים" בממשלת הצללים.
במאי 2010 נבחר כנציג המפלגה השמרנית למושב מחוז אשר וולטון בבית הנבחרים הבריטי.
בפרלמנט כיהן בוועדת זכויות האדם, בוועדת החינוך ובוועדה ליציאת בריטניה מהאיחוד האירופאי.
ביוני 2017 מונה לשר זוטר במשרד המשפטים.
בינואר 2018 מונה לשר זוטר במשרד השיכון.
ביולי 2018 מונה למזכיר המדינה ליציאה מן האיחוד האירופי בקבינט של תרזה מיי.
ביולי 2019 מונה למזכיר המדינה לענייני חוץ וחבר העמים ומזכיר המדינה הראשון בקבינט ממשלת בריטניה בראשות בוריס ג'ונסון.
עקב אשפוזו של בוריס ג'ונסון בשל נגיף הקורונה, ראב מונה לממלא מקומו באפריל 2020.
הוא הועבר מתפקידו לאחר שנפש במהלך השתלטות הטליבאן על אפגניסטן, ומונה לשר המשפטים וסגן ראש הממשלה.
סיים את תפקידו בספטמבר 2022 לאחר בחירתה של ליז טראס לראש הממשלה.
באוקטובר 2022 מונה על ידי רישי סונאק לסגן ראש הממשלה ושר המשפטים בקבינט שלו.
ב-21 באפריל 2023 התפטר ראב מתפקידיו בממשלה.
ב-2009 פרסם את ספרו הראשון "The Assault on Liberty—What Went Wrong with Rights" ובו ביקר את הממשלה בהנהגת מפלגת הלייבור בנושאי זכויות אדם.
ב-2011 פרסם את הספר "Strasbourg in the Dock" בנושא זכויות אדם.
יחד עם עמיתיו למפלגה השמרנית אליזבת טראס, פריטי פאטל, כריס סקימור וקוואסי קווארטנג פרסם ב-2012 את הספר "Britannia Unchained: Global Lessons for Growth and Prosperity" הכולל ביקורת על מצבה הכלכלי המדרדר של בריטניה.
ראב נשוי לאריקה, ברזילאית-קתולית, והם הורים לשני בנים.
דומיניקה משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
עד כה, אף ספורטאי נוער מדומיניקה לא זכה במדליה אולימפית לנוער.
ההשתתפות של ספורטאי הנוער הדומיניקים היא בעיקר סמלית.
המשלחת הראשונה של דומיניקה למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בענף האתלטיקה.
אף אחד מספורטאי המשלחת לא העפיל לגמר.
בדומה לאולימפיאדת הנוער סינגפור, אף אחד מספורטאי המשלחת לא העפיל לגמר.
דומיניק אנדרו קולמן הוא שחקן אנגלי.
קולמן נולד בסוליהאל שבווריקשייר, ולמד באוניברסיטה בלידס.
הוא ידוע בעיקר מהופעותיו בתפקיד באטלר בסדרה "ננס אדום", דייוויד באופרת הסבון "איסטאנדרס" ודז בסדרה "The Bill".
הוא כיכב בתוכנית המערכונים , בסרט הקומי "Sex Lives of the Potato Men", ובתפקיד וינסנט פארל בסדרה "The Cup".
עוד הופיע קולמן בפרק בסדרה "הגיבור שלי" בדמות העיתונאי קווין טרנט.
עוד דיבב את דמותו של ארתור ויזלי בסדרת משחקי וידאו של הארי פוטר.
קולמן הופיע בתפקיד לקוח בסדרת הטלוויזיה הקומית "מירנדה" וחזר להופיע באותו תפקיד ב-2013 וב-2015. עוד כיכב בתפקיד ג'ייק, בעלה של נאן בתוכנית הטלוויזיה "Nan's Christmas Carol", ובתפקיד הדמות גאז באופרת הסבון "קורוניישן סטריט" של רשת ITV.
ב-2012 שיחק קולמן בתפקיד נוויל בסיטקום "Trollied" של ערוץ Sky1. ב-2013 הופיע בדמות ג'יימי בסדרה "Heading Out".
ב-2014 כיכב קולמן בדמות דייוויד קמרון בשידורי מפלגת הלייבור הבריטית.
ב-2016 הופיע בדמות באטלר בסדרה הקומית "ננס אדום".
ברדיו משתתף קולמן בסדרת המערכונים "Recorded for training Purposes".
הוא כיכב בפרק בסדרה "Hank Zipzer" בתפקיד מיק מק'קלטי.
כמו כן השתתף בסרט הטלוויזיה "Porridge" בדמות הסוהר מר ברת'ווייט.
קולמן חי בלונדון עם אשתו וילדיו.
דומיניק רסל הוא ג'ודוקא גרמני.
רסל מתחרה בקטגוריית המשקל עד 81 ק"ג, סגן אלוף אירופה (2017).
במאי 2015, רסל זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו.
בדצמבר 2016 הוא זכה במדליית כסף בגראנד סלאם טוקיו היוקרתי.
באליפות אירופה 2017 שנערכה בוורשה, רסל זכה במדליית הכסף לאחר שניצח 4 מתוך 5 קרבות.
ביולי 2018 הוא זכה לראשונה בתחרות מהסבב העולמי כאשר זכה בזהב בגראנד פרי זאגרב לאחר שניצח בגמר את מתיאס קאס הבלגי באיפון.
באליפות העולם 2018 שנערכה בבאקו, הוא סיים במקום החמישי לאחר שהפסיד בקרב על מדליית הארד לבן-ארצו הגרמני אלכסנדר ויצ'רצ'ק.
בפברואר 2019 רסל זכה במדליית זהב בגראנד סלאם פריז היוקרתי לאחר שניצח בגמר את שגיא מוקי הישראלי.
באולימפיאדת טוקיו 2020, זכה רסל במדליית ארד יחד עם נבחרת גרמניה בתחרות הקבוצתית.
בתחרות האישית בקטגוריית המשקל של עד 81 ק"ג, סיים רסל במקום החמישי לאחר שהפסיד לשאמיל בורכאשווילי האוסטרי בקרב על מדליית הארד.
ורשה 2017: מדליית כסף בקטגוריית המשקל עד 81 ק"ג
גראנד סלאם באקו 2015: מדליית ארד
גראנד סלאם טוקיו 2016: מדליית כסף
גראנד פרי האג 2017: מדליית כסף
גראנד פרי דיסלדורף 2018: מדליית ארד
גראנד פרי זאגרב 2018: מדליית זהב
גראנד פרי האג 2018: מדליית ארד
גראנד סלאם פריז 2019: מדליית זהב
גראנד סלאם דיסלדורף 2019: מדליית ארד
גראנד פרי חוחחוט 2019: מדליית ארד
גראנד סלאם אבו דאבי 2019: מדליית ארד
דומיניק נתנאל קלוורט-לואין הוא כדורגלן אנגלי המשחק בעמדת החלוץ בלידס יונייטד מהפרמייר ליג.
קלוורט-לואין הצטרף לאקדמית הנוער של שפילד יונייטד ב-28 באפריל 2005. לאחר התקדמות בסולם הדרגות בקבוצת הנוער חתם על חוזה במועדון בגיל 16.
קלוורט-לואין נכלל בסגל הקבוצה הבוגרת אך לא שותף, בניצחון 1–2 על אסטון וילה בסיבוב השלישי של גביע ה-FA ב-4 בינואר 2014.
ב-24 בדצמבר 2014, קלברט-לואין הושאל לקבוצת הנוער של סטליברידג' סלטיק.
יומיים לאחר מכן, כבש פעמיים בהופעת הבכורה שלו, בניצחון 2–4 נגד הייד יונייטד וכבש שוב נגדם ב-1 בינואר, בניצחון 1–7. בתחילת פברואר 2015, קלבר-לואין חזר למועדון לשפילד יונייטד, לאחר שכבש שש פעמים בחמש הופעות בתקופת ההשאלה.
בתחילת אפריל 2015, חתם לואין על עסקה ארוכת טווח בשפילד יונייטד עד קיץ 2018. קלוורט-לואין החל את דרכו המקצועית בקבוצה הבוגרת ב-25 באפריל בפוטבול ליג הראשונה בתיקו 1-1 מול לייטון אוריינט כשעלה כמחליף בדקה ה-66. עד סוף עונת 2014/15 הוא ערך שתי הופעות.
ב-9 ביולי, במשחק ההכנה לפני עונת 2015/16, קלוורט-לואין כבש במשחק ידידות, בניצחון 0–1 על אילקסטון.
בעקבות המשחק, מאמנו נייג'ל אדקינס רמז כי קלוורט-לואין הרוויח לעצמו הזדמנות ראשונה לקראת העונה הקרובה.
ב-7 באוגוסט 2015, קלוורט-לואין הצטרף לקבוצה בליגה השנייה, נורת'המפטון טאון בהשאלה עד ינואר.
את הופעת הבכורה שלו ערך ארבעה ימים לאחר מכן, כשהוא מבקיע בניצחון ביתי 3:0 מול בלקפול בסיבוב הראשון בגביע הליגה.
אף על פי שהיה מעוניין להאריך את תקופת ההשאלה, הדבר לא הסתייע והוא חזר לשפילד יונייטד.
בסך הכל בתופת ההשאלה במועדון, כבש 8 שערים ב-26 הופעות בכל המסגרות.
לאחר סיום תקופת ההשאלה בנורת'המפטון טאון בינואר 2016, קלוורט-לואין חזר לשפילד יונייטד, עד לסיום העונה הוא שותף 9 פעמים.
לקראת עונת 2016/17, היו רמזים לכך שקלוורט-לואין עשה פריצת דרך בקבוצה, כאשר מאמנו לשעבר מונה למאמנו החדש בשפילד יונייטד.
עם זאת, הוא הופיע רק פעם אחת בעונת 16/17, הופעה שהייתה נגד קרו אלכסנדרה, בהפסד 2–1 בקמפיין גביע ה-EFL.
ב-31 באוגוסט 2016 חתם קלוורט-לואין באברטון מהפרמייר- ליג, בעסקה שהסתכמה ב-1.5 מיליון ליש"ט.
לימים אמר שעשה זאת כיוון שזה היה "טוב מדי בשביל להתנגד".
בעקבות הופעתו בגביע העולם עם נבחרת אנגליה עד גיל 20, BBC Sport ציפה מקלוורט-לואין לבצע פריצת דרך ראשונה לקראת עונת 2017/2018. ב-3 באוגוסט 2017, קלוורט-לואין כבש את שער הניצחון עבור אברטון במסגרת הסיבוב השלישי בליגה האירופית מול הקבוצה הסלובקית מ.פ.ק.
הוא כבש את השער הראשון בסיבוב השלישי בגביע ה-EFL נגד סנדרלנד ב-20 בספטמבר, וסיים ריצה של שלושה משחקים בהם אברטון לא כבשה.
קלוורט-לואין חתם על חוזה חדש באברטון ב-14 בדצמבר, עד יוני 2023.
ב-24 בספטמבר 2019, במשחקו ה-100 באברטון, קלוורט-לואין כבש צמד בניצחון על קבוצת נעוריו, שפילד יונייטד, בסיבוב השלישי של גביע ה-EFL.
קלוורט-לואין חתם על עסקה חדשה במועדון שתימשך עד יוני 2025.
בעונת 2019/2020 רשם שיא כיבושים לעונה אחת בפרמייר ליג כשכבש 13 שערים למרות עונה חלשה של קבוצתו עמה סיים במקום ה-12.
במחזור השני של עונת 2020/2021 כבש שלושער ראשון במדי הקבוצה בניצחון קבוצתו 2–5 על וסט ברומיץ' אלביון.
במחזור הרביעי של אותה העונה, כבש לואין את השער הראשון של אברטון בניצחון 2–4 על ברייטון אנד הוב אלביון, והפך לשחקן הראשון בתולדות המועדון שכובש שער בכל ארבעת המחזורים הראשונים של העונה.
הייתה זו עונת השיא של החלוץ האנגלי אותה סיים עם 16 שערים.
בעונה שלאחר מכן הייתה מלווה עבורו בפציעות רבות, והוא סיים את העונה עם חמישה שערים ב-17 הופעות ליגה.
ב-15 באוגוסט 2025 חתם לשלוש שנים בלידס יונייטד מהפרמייר ליג.
קלוורט-לואין ערך את הופעת הבכורה שלו בנבחרת אנגליה U20, ב-1 בספטמבר 2016, בתיקו 1–1 נגד U20 ברזיל.
מאוחר יותר, כבש נגד גרמניה U20 (פעמיים) וסנגל U20.
קלוורט-לואין נבחר לשחק באנגליה במונדיאל U-20 FIFA 2017 בדרום קוריאה.
הוא כבש שני שערים בטורניר: הראשון שלו היה השער הראשון בטורניר של אנגליה שכבש במשחק נגד ארגנטינה, השני היה שער הניצחון בגמר כשניצחו 0:1 את ונצואלה.
ב-27 במאי 2019, קלוורט-לואין נכלל בסגל אנגליה לקראת אליפות אירופה עד גיל 21 של אופ"א.
ב-8 באוקטובר 2020 ערך את הופעתו הבכורה בנבחרת הבוגרת בניצחון 0–3 על במשחק ידידות בו גם כבש את שערו הראשון.
במאי 2021 זומן לסגל הנבחרת לקראת יורו 2020, הטורניר הגדול הראשון אליו זומן.
כבש את הצמד הראשון בנבחרת ב-25 במרץ 2021 בניצחון 0–5 מול סן מרינו.
כשגדל בשפילד, אנגליה, קלוורט-לואין אהד את שפילד יונייטד.
בתקופתו בנורת'המפטון טאון, הוא התגורר עם חברו לקבוצה, ראיין קרסוול, השניים פיתחו ידידות קרובה.
הוא גם מעיד על עצמו שהוא עדיין מקבל עצות מאביו.
שחקן החודש בפרמייר ליג (1): ספטמבר 2020
דומיננטיות וכניעה הן קבוצה של התנהגויות, מנהגים וטקסים פסיכוסקסואלים בהם אדם מאפשר מרצון לאדם אחר למלא תפקיד דומיננטי עליו/עליה.
תחום זה נחשב לחלק מקבוצת הפרפיליות BDSM.
מגע פיזי אינו הכרחי במערכות יחסים עם D/s ועל כן יש אנשים שמנהלים מערכות יחסים אנונימיות המלוות באלמנטים של דומיננטיות וכניעה באמצעות שירותי טלפון, דואר אלקטרוני, או שירותי מסרים מידיים.
במרבית המקרים מדובר במערכת יחסים פיזית אשר לעיתים אף חוצה אל תחום הסאדו-מזוכיזם.
ב-D/s אחד השותפים מפיק הנאה ארוטית מהשליטה באדם אחר או מכך שהוא/היא נתונים לשליטת אדם אחר.
האדם בתפקיד הדומיננטי מכונה "Dom" (זכר) או "Domme" (נקבה), ואילו האדם בתפקיד הנשלט מכונה "Sub" (זכר או נקבה).
יכול להיות מספר פרטנרים במערכת יחסים מסוג D/s, אף על פי כן לרוב ישנם רק שני אנשים מעורבים - לעיתים רבות זוג במערכת יחסים מחויבת מתמשכת.
במפגשי D/s בדרך כלל יהיו יותר אנשים בתפקיד Sub מאשר אנשים בתפקיד Dom.
המונח "דומינטריקס" מתאר בדרך כלל Domme אשר ממלאת תפקיד זה בתשלום.
מערכות יחסים מסוג זה מבוססות תמיד על אמון הדדי והסכמה מלאה.
אחת העבודות הנודעות ביותר שעוסקות בנושא הוא הרומן משנת 1870 "ונוס בפרווה" מאת הסופר האוסטרי לאופולד פון זאכר-מאזוך בו הגיבור, סברין, משכנע אישה, בשם וונדה לקחת אותו כעבד שלה, להשתמש בו, ומאפשר לה לבזות אותו.
בהשראת הספר הפסיכיאטר והסקסולוג האוסטרי-גרמני ריכרד פון קראפט-אבינג טבע את המונח "מזוכיזם".
הדמות הנשית המרכזית בנובלה, מבוססת על דמותה של פאני פיסטור, אשתו של מאזוך.
השיר של הרולינג סטונס "Under my Thumb" משנת 1966 עוסק כביכול במערכת יחסים מסוג D/s.
השיר "Venus in Furs" של להקת הוולווט אנדרגראונד משנת 1967 מבוסס על הרומן של סאקר-מזוך עוסק בין היתר ב-D/s.
השיר של להקת הרוק גרין דיי "All By Myself / Domined Love Slave" משנת 1994 עוסק בדומיננטיות נשית.
השיר של הזמרת ריהאנה "S&M" משנת 2010 עוסק בהנאה שמפיקה ריהאנה מ-BDSM.
ונוס בפרווה (1967) בימוי: ג'וזף מרזנו (התסריט נכתב על ידי ג'וזף מרזנו על בסיס ספרו של לאופולד פון זאכר-מאזוך).
תשעה וחצי שבועות של שכרון חושים (1986) בוסס על ספר בשם זהה.
המזכירה (2002) נחשב לאחד מסרטי המיינסטרים הראשונים שעסק במערכת יחסים של D/s.
חמישים גוונים של אפור (2015) מבוסס על רומן עם אותו השם מאת אל ג'יימס.
דומיניק פיר (שם מלא: ז'ורז' צ'ארלס קלמנט גיזליין פיר; 10 בפברואר 1910 - 30 בינואר 1969) היה נזיר דומיניקני בלגי, שסייע לפליטים באירופה שלאחר מלחמת העולם השנייה ועל כך הוענק לו פרס נובל לשלום בשנת 1958.
הוא היה הילד הבכור מבין ארבעה שנולד לג'ורג' פיר האב, פקיד אזרחי, ולברטה (רווט) פיר.
עם פרוץ מלחמת העולם הראשונה בשנת 1914 משפחת פיר נמלטה מבלגיה לצרפת בסירה כדי להימלט מהכוחות הגרמנים שהתקדמו לעבר בלגיה.
לאחר שביתת הנשק של 1918 הצליחה המשפחה לחזור לדינאן, שהייתה לעיי חורבות.
פיר למד לימודים קלאסיים ופילוסופיה בקולג' בלווי ובגיל שמונה עשרה נכנס למסדר הנזירים הדומיניקנים של לה סארט באואי.
הוא נדר את נדריו האחרונים ב־23 בספטמבר 1932, ואימץ את השם דומיניק, על שם מייסד המסדר.
לאחר מכן למד תאולוגיה ומדעי החברה במכון הבינלאומי האפיפיורי אנג'ליקום, האוניברסיטה האפיפיורית של סנט תומאס אקווינס, אנג'ליקום ברומא, שם קיבל את הדוקטורט שלו בתאולוגיה בשנת 1936 עם תזה שכותרתה "L'Apatheia ou insensibilité irréalisable et destructrice Apatheia".
לאחר מכן חזר לסטודיום של לה סארט שם לימד סוציולוגיה.
לאחר שסיים את לימודיו חזר פיי לפרורי בלה סארט, בהוי, בלגיה, שם התמסר לסיוע למשפחות עניות לחיות על פי כבודן.
במהלך מלחמת העולם השנייה שימש פייר ככומר של תנועת ההתנגדות הבלגית, והשתתף באופן פעיל בפעילותה, כגון סיוע בהברחת טייסי בעלות הברית מחוץ למדינה.
הוא קיבל מספר מדליות עבור שירות זה לאחר המלחמה.
בשנת 1949, הוא החל ללמוד סוגיות הנוגעות לפליטים אחרי המלחמה וכתב ספר על העקורים.
הוא הקים ארגון שיעזור להם.
הארגון נתן חסות למשפחות פליטים, ובמהלך שנות החמישים הקים מספר כפרים באוסטריה ובגרמניה כדי לסייע לפליטים רבים.
אף על פי שהיה נזיר דומיניקני, דומיניק פיר תמיד סירב לערבב את אמונתו האישית עם התחייבויותיו למען המקופחים, החלטה שלא תמיד הובנה על ידי הממונים עליו הדתיים.
לאחר שזכה בפרס נובל לשלום, פיר עזר גם בהקמת "אוניברסיטת שלום".
מאוחר יותר השתכנע כי לא ניתן יהיה להשיג שלום ללא מיגור העוני, הוא הקים את "איי השלום", ארגון לא ממשלתי המוקדש להתפתחות ארוכת טווח של אוכלוסיות כפריות במדינות מתפתחות.
הפרויקטים החלו בבנגלדש ובהודו .
הוא נפטר בבית החולים הרומי-קתולי בלובאן ב־30 בינואר 1969, מסיבוכים בעקבות ניתוח.
יותר מ-30 שנה לאחר מותו, ארבעת הארגונים שהקים עדיין פעילים.
בשנת 2008 הוקמה תוכנית לכבוד עבודתו במכון לאס קאסאס באולם בלקפריארס, באוניברסיטת אוקספורד .
ארגונים שהוקמו על ידי דומיניק פייר
aide aux personnes de placees : פעיל בתחום הפליטים בבלגיה ומעניק חסות לילדים במדינות מתפתחות.
אוניברסיטת השלום : מתמחה במניעת סכסוכים במקום ובמקום העבודה,
איי השלום: מקיים פרויקטים של פיתוח לטווח ארוך עם אוכלוסיות בורקינה פאסו, בנין, מאלי, גינאה ביסאו, אקוודור, בוליביה ופרו.
דומיניק אנתוני שרווד הוא שחקן ודוגמן אנגלי, הידוע בתפקידיו בסדרות הטלוויזיה "ציידי הצללים" ו"פני דרדפול: עיר המלאכים והמסלול לשותפות".
שרווד נולד בעיירה טנברידג' וולס במחוז קנט שבאנגליה.
הוא למד דרמה ותיאטרון במיידסטון ובסבנאוקס.
תפקיד המשחק הראשון של שרווד הגיע בשנת 2010, עם הופעתו כג'ק סימונס בעונה השלישית של סדרת הטלוויזיה "The Cut".
בשנה שלאחר מכן הוא שיחק מלצר בשם טום בפרק בסדרה "שריליסטיק".
בשנת 2012 היה לו תפקיד קטן בסרט הדרמה "Not Fade Away" בתור מיק ג'אגר הצעיר.
הוא קיבל את תפקידו הבולט הראשון בשנת 2014, ככריסטיאן אוזרה בסרט האימה הסאטירי "האקדמיה לערפדים", המבוסס על הרומן מאת רישל מיד.
בפברואר 2015 התפרסם בהופעתו בקליפ של טיילור סוויפט לסינגל "Style", אותו ביים קייל ניומן.
ב-20 באפריל 2015 פורסם כי נבחר לגלם את ג'ייס הרונדייל בסדרת הדרמה הפנטזית ציידי הצללים, עיבוד לסדרת הספרים "בני הנפילים" של קסנדרה קלייר.
הוא גם השתתף לצד אד וסטוויק וג'רמי סמפטר בסרט המותחן "בית ספר במצור" משנת 2016, והופיע בסרט מותחן האימה "Don't Sleep" עם דראה דה-מתאו וקרי אלווס משנת 2017.
בשנת 2020 כיכב שרווד בסדרת הטלוויזיה הפנטזית האפלה "פני דרדפול: עיר המלאכים", שבוטלה לאחר עונה אחת.
שרווד יצא עם השחקנית שרה היילנד משנת 2015 עד 2017.
לשרווד יש הטרוכרומיה; אחת מעיניו כחולה, והשנייה חצי כחולה-חומה.
כיום הוא מתגורר בלוס אנג'לס.
+ שנה סרט תפקיד 2012 לא מתפוגג מיק ג'אגר הצעיר 2014 האקדמיה לערפדים כריסטיאן אוזרה 2016בית ספר במצור ג'יימס הריק 2017 Don't Sleep זאק ברדפורד2022אירייזר: התחייהמייסון פולארד
דומיניק פישבק היא שחקנית ומחזאית אמריקאית, שידועה בעיקר בזכות משחקה בסדרות הטלוויזיה "דרוש גיבור" (2015) ו"הצמד" (2019-2017), ובסרט הקולנוע "יהודה איש קריות והמשיח השחור" (2021) בדמותה של אקווה נג'רי (אנ'), עבורה הייתה מועמדת לפרס באפט"א לשחקנית הטובה ביותר בתפקיד משנה.
פישבק נולדה ב-ניו יורק, ניו יורק, ארצות הברית והחלה להתעניין לראשונה במשחק בערך בגיל 10. היא סיימה את לימודי התואר הראשון באוניברסיטת פייס בשנת 2013.
בשנת 2014 קיבלה את תפקידה הראשון בתפקיד אורח בסדרת הדרמה התקופתית "הניק"; שביים והפיק סטיבן סודרברג עבור ערוץ סינמקס, ובהמשך השנה גם תפקיד אורח בסדרה "הרומן" ברשת הכבלים שואוטיים שיצר חגי לוי.
עוד בשנת 2014 שיחקה במחזה "Subverted" באוף ברודוויי שם גילמה 22 דמויות.
המחזה היה מועמד לפרס התיאטרון החדשני לשנת 2015 על הופעת יחיד מצטיינת.
בשנת 2015 קיבלה את תפקידה הגדול הראשון שלה כשחקנית במיני-דרמת הטלוויזיה "דרוש גיבור", המתרחשת ביונקרס כאם חד הורית בילי רואן.
בשנת 2017 קיבלה תפקיד קבוע בסדרת הדרמה התקופתית "הצמד" של רשת HBO.
הביקורת שיבחה את הופעתה כאחת הבולטות בסדרה.
אחד מיוצרי הסדרה דייוויד סיימון ציין את חוזקותיה כשחקנית בתפקיד דרלין.
בכתבה ב-USA Today, על תפקידה נכתב כי היא אחת מחמשת הפנים החדשות שאנשים צריכים לצפות בטלוויזיה בסתיו 2017.
סרטה הראשון הוא "הלילה מגיע", שהוקרן לראשונה בפסטיבל סאנדנס 2018. באותה השנה שיחקה בסרט "השנאה שנתתם" .
בשנת 2018 הופיעה פישבק כגרסה צעירה יותר של אמו של ג'יי זי, גלוריה קרטר, בקליפ "סמייל".
בשנת 2020 כיכבה בסרט "פרויקט פאוור", בבימוים של אריאל שולמן והנרי ג'וסט, לצד ג'יימי פוקס וג'וזף גורדון-לוויט, אשר הוקרן לראשונה ב־14 באוגוסט 2020 על ידי נטפליקס.
בשנת 2021 היא שיחקה בסרט "יהודה איש קריות והמשיח השחור בתפקיד האקטיביסטית אקווה נג'רי (אנ'), בת זוגו של פרד המפטון.
באוקטובר 2023, פישבק, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן.
שנה סרט תפקיד הערות 2018 הלילה מגיע אנג'ל לאמר השנאה שנתתם קניה 2020 פרויקט פאוור רוביןמועמדות:
פרס NAACP Image להופעת הפריצה הטובה ביותר (2021) 2021 יהודה איש קריות והמשיח השחור אקווה נג'רי (אנ')מועמדות:
פרס באפט"א לשחקנית הטובה ביותר בתפקיד משנה (2021) 2023 רובוטריקים: עליית החיותאלנה
שנה סדרה תפקיד הערות 2014 הניק אישה פרק: "The Busy Flea" הרומן קיישה פרק "8" 2015 האמריקאים ניקול פרק: "Dimebag" שוטרים בדם שארל טיילר פרק: "Through the Looking Glass" רופא להשכיר אלן 2 פרקים דרוש גיבור בילי רואן מיני-סדרה 2017–2019 הצמד דרלין תפקיד ראשי (עונות 2-1)
תפקיד אורח (עונה 3); 18 פרקים 2018 Random Acts of Flyness נג'ה 4 פרקים2021אהבה מודרניתליליאן "ליל" פארקרפרק: "A Life Plan for Two, Followed by One"2022The Last Days of Ptolemy Greyרוביןמיני-סדרה2022–2023משפחת פראוד: קולניים יותר, גאים יותרסוגה מאמא הצעירהדיבוב; 2 פרקים2023נחילאנדראה "דרה" גריןתפקיד ראשי; 7 פרקים
מועמדת פרס TCA להישג אישי בדרמה (2023)
מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2023)
מועמדת פרס אינדפנדנט ספיריט להופעה הראשית הטובה ביותר בסדרה חדשה עם תסריט (2024)
דומיניק מקנזי קמינגס הוא יועץ פוליטי אנגלי, שימש כיועצו המיוחד של ראש ממשלת בריטניה בוריס ג'ונסון בין יולי 2019 לנובמבר 2020.
נולד בדרהאם כבנם של רוברט ומוראג קמינגס.
אביו היה מפקח אסדות קידוח ואמו הייתה מורה.
התחנך בפנימיית דרהאם, והמשיך ללימודי היסטוריה באוניברסיטת אוקספורד.
בין 1994 ל-1997 היה יזם עסקי ברוסיה שתחת שלטון בוריס ילצין, אך לא צלח.
ב-1999 החל לעסוק באסטרטגיה פוליטית, והועסק כיועץ במסע הפרסום נגד ההצטרפות לגוש האירו.
ב-2002 מונה ליועצו של ראש האופוזיציה, איאן דנקן סמית, אך התפטר לאחר שמונה חודשים משום שהצעותיו לא התקבלו.
ב-2004 היה ממארגני ההתנגדות שהכשילה את יוזמת הרפורמה במבנה המועצות האזוריות במשאל ציבורי.
ב-2006 שימש כעורך-בפועל עבור אתר האינטרנט של "הספקטייטור".
הוא היה אחראי לפרסום קריקטורות מוחמד באתר, שהוסרו לאחר מכן.
ב-2007 החל קמינגס לעבוד כיועצו הפוליטי של מייקל גוב, שלצדו נותר במשך שבע השנים הבאות.
ב-2011 מונה לראש המטה של גוב, בתפקידו דאז כשר החינוך.
קמינגס התפרסם בשל סגנון התנהלותו קצר הרוח והתקיף, שתואר על ידי מתנגדים רבים כבריונות.
ב-2012 שילם פיצויים של 25,000 ליש"ט לפקידה בכירה שתבעה אותו על התעמרות במקום העבודה.
באוקטובר 2015 שב קמינגס לזירה הפוליטית והתמנה למנהל מסע הפרסום של "הצביעו לעזוב" (Vote Leave), הארגון הגדול והחשוב ביותר שתמך בפרישה מן האיחוד האירופאי במשאל העם הצפוי.
לאחר הניצחון הגדול ביוני 2016, יוחס לו תפקיד מכריע בהצלחה ובניסוח המסרים ששכנעו את העם – בסדרת הטלוויזיה אודות הברקזיט שהפיקו ערוץ 4 ו-HBO, קמינגס, בגילום בנדיקט קמברבאץ', הוא הדמות המרכזית.
בתקופה זו הוא יצר קשרים הדוקים עם בוריס ג'ונסון, והפך למקורבו.
באפריל 2019 הואשם בביזוי הפרלמנט, לאחר שלא הופיע בוועדה שחקרה האשמות בדבר הפצת ידיעות חדשותיות כוזבות טרם משאל העם.